Kertokaa se hänelle

Kertokaa se hänelle on Mauno Kuusiston vuonna 1959 levyttämä laulu. Se on alun perin napolilainen Dicitencello vuie. Suosittu laulu herätti myös Åke Lindmanin kiinnostuksen ja sai hänet ohjaamaan samannimisen elokuvan. Kuusisto sai singlenä julkaistusta laulusta ensimmäisenä miesartistina kultalevyn, ja 47 000 kappaleen myynnillä se on ylivoimaisesti myydyin kotimainen single Suomessa. Singlen kääntöpuolella on Otto Palmgrenin sävelmä ”Heijastus”.

Alkuperäinen säveltäjä on Rodolfo Falvo ja sanoittaja Enzo Fusco. Suomenkieliset sanat on tehnyt Sauvo Puhtila salanimellä Timjami. Toinen suomenkielinen sanoitus sävelmään on Reino Helismaan tekemä ”Vie hänelle lauluni”, jonka Veikko Tuomi esittää elokuvassa Suuri sävelparaati (1959) ja Henry Theel lauloi äänilevylle 1955.

Lähteet 

Vuoden 1959 kappaleet
Sauvo Puhtilan sanoittamat kappaleet
Suomalaiset käännöskappaleet